CELEX: 62019TN0507
Language: hu
Date: 2019-07-15 00:00:00
Title: T-507/19. sz. ügy: 2019. július 15-én benyújtott kereset — DH kontra Bizottság

2019.9.2.   
            
            
               HU
            
            
               Az Európai Unió Hivatalos Lapja
            
            
               C 295/84
            
         
      2019. július 15-én benyújtott kereset — DH kontra Bizottság
      (T-507/19. sz. ügy)
      (2019/C 295/110)
      Az eljárás nyelve: olasz
      
         Felek
      
      
         Felperes: DH (képviselő: E. Bonanni ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Bizottság 2018. szeptember 13-i határozatát, mivel nem került sor Dr. X kizárására a megalakulóban lévő orvosi bizottság esetleges eljárásának keretében, következésképpen járjon el új, független orvos kinevezése tárgyában a T-308/19. és T-316/19. sz. ügyekhez kapcsolódó eljárásokban, és azt haladéktalanul közölje;
               
            
                  —
               
               
                  a Bizottságot kötelezze 500 000 euró összeg vagy a Törvényszék által méltányosnak ítélt más összeg megfizetésére;
               
            
                  —
               
               
                  a Bizottságot kötelezze arra, hogy tájékoztassa a Törvényszéket és/vagy a felperest azon orvos szakértő személyéről, aki — névtelenségben maradva — a felperes teljes aktáját áttanulmányozta, és negatív véleményt adott egy, a felperes által a közös szabályok 10. cikke keretében benyújtott, olyan orvosi szolgáltatás visszatérítése iránti kérelem tárgyában, amelynek visszatérítéséhez a D/462/17 kérelemben foglaltak szerint előzetes engedélyezésre van szükség;
               
            
                  —
               
               
                  minden esetben a Bizottságot kötelezze a költségek egészének viselésére.
               
            
         Jogalapok és fontosabb érvek
      
      Keresete alátámasztásául a felperes arra hivatkozik, hogy a jelen ügyben olyan magatartás valósult meg az orvosi bizottság megújításának keretében, amely nem felel meg a szakmai és etikai gyakorlatnak.
      A felperes az általa hivatkozott kárral kapcsolatban rámutat egyrészt az eljárásokat jellemző késedelmekre, másrészt a szóban forgó orvos szakmai és etikai gyakorlatnak nem megfelelő magatartására, valamint a károsult becsületének és emberi méltóságának megsértésére és az Intézmény jogellenes mulasztásaira, tekintettel arra, hogy azt a kontextust, amelybe a jelen kereset illeszkedik, a felperes által 2000. június 7-én a foglalkozási ártalom súlyosbodásának megállapítása iránti kérelem és a Bizottság T-201/01. és T-551/16. sz. ügyekben való elmarasztalása képezi.